একে পার্টি

ন্যায়বিচার ও উন্নয়ন দল (তুর্কি: Adalet ve Kalkınma Partisi, তুর্কি উচ্চারণ: [adaːˈlet ve kaɫkɯnˈma paɾtiˈsi]; একেপি), সংক্ষেপে আনুষ্ঠানিকভাবে ইংরেজিতে একে পার্টি হলো তুরস্কের একটি রাজনৈতিক দল যা রক্ষণশীল-গণতন্ত্রী হিসেবে নিজেকে বর্ণনা করে। এটি প্রজাতন্ত্রী জনতা দল (সিএইচপি) সহ সমসাময়িক তুরস্কের দুটি প্রধান দলের মধ্যে অন্যতম। ২০১৭ সালের দলীয় সভা থেকে রেজেপ তাইয়িপ এরদোয়ান একেপির সভাপতি আছেন। ২০১৮ সালের তুর্কি সংসদীয় নির্বাচনে ৪২.৬% ভোট জিতে ৬০০ আসনের মধ্যে ২৮৫টি নিয়ে একেপি মহান জাতীয় সভা তথা তুরস্কের জাতীয় আইনসভার বৃহত্তম দল হয়। এটি জাতীয়তাবাদী আন্দোলন দলের (এমএইচপি) সাথে জনতা জোট গঠন করে। বর্তমান একেপির সংসদীয় নেতা হলেন ইসমেত ইলমাজ। ২০০১ সালে এফপি, এএনএপি ও ডিওয়াইপির মতো বেশ কয়েকটি দলের সদস্যদের দ্বারা প্রতিষ্ঠিত এই দল তুরস্কের রক্ষণশীল ঐতিহ্যের লোকদের মধ্যে সমর্থনের একটি শক্তিশালী ভিত্তি রয়েছে, যদিও দলটি দৃঢ়ভাবে অস্বীকার করে যে এটি ইসলামপন্থী। ইউরোপীয় ইউনিয়নে তুরস্কের সদস্যপদ সমর্থন করে দলটি নিজেদের উদারপন্থী বাজার অর্থনীতি সমর্থনকারী হিসেবে দেখায়। কমলা হলো এই দলের প্রধান রঙ। অন্যান্য রঙের মধ্যে রয়েছে প্রতীকের জন্য সাদা, পতাকার জন্য নীল ও সংঘের নকশার জন্য কমলা-সাদা-নীল-লাল। একেপি তুরস্কের একমাত্র দল যাদের তুরস্কের সমস্ত প্রদেশে উল্লেখযোগ্য উপস্থিতি রয়েছে। ১৯৪৬ সালে তুরস্কের বহুদলীয় গণতন্ত্রের সূচনা থেকে একেপিই একমাত্র দল যারা টানা ছয়টি সংসদীয় নির্বাচনে জয়লাভ করে। একেপি ২০০২ সাল থেকে আবদুল্লাহ গুল (২০০২–২০০৩), রেজেপ তাইয়িপ এরদোয়ান (২০০৩–২০১৪), আহমেত দাভুতোওলু (২০১৪–২০১৬), বিনালি ইলদিরিম (২০১৬–২০১৮) ও রেজেপ তাইয়িপ এরদোয়ানের (২০১৮–বর্তমান অধীনে জাতীয় সরকারের নেতৃত্ব দিয়েছে। একেপির শাসনকে ক্রমবর্ধমান কর্তৃত্ববাদ, সম্প্রসারণবাদ, বিবাচন এবং দল বা ভিন্নমত নিষিদ্ধ করার সাথে চিহ্নিত করা হয়েছে। দলটি ২০০৫ থেকে ২০১৩ সালের মধ্যে ইউরোপীয় জনতা দলের (ইপিপি) পর্যবেক্ষক ছিল। ইপিপিতে পূর্ণ সদস্যপদ না পাওয়ায় হতাশার পর, দলটি ২০১৩ থেকে ২০১৮ সাল পর্যন্ত ইউরোপীয় রক্ষণশীল ও সংস্কারবাদীদের জোটের (এসিআরই) সদস্য হয়। দলনেতা নির্বাচনের ফলাফল রাষ্ট্রপতি নির্বাচন সাধারণ নির্বাচন স্থানীয় নির্বাচন গণভোট আরও দেখুন তুরস্কের মহান জাতীয় সভা তুরস্কের রাজনৈতিক দলের তালিকা তুরস্কের রাজনীতি তুরস্কের সংসদীয় পদ পাদটীকা তথ্যসূত্র আরও পড়ুন প্রবন্ধ Cizre, Ümit, সম্পাদক (২০০৮)। Secular and Islamic politics in Turkey: The making of the Justice and Development Party। Routledge। Cizre, Ümit (২০১২)। "A New Politics of Engagement: The Turkish Military, Society and the AKP"। Democracy, Islam, and Secularism in Turkey। Hale, William; Özbudun, Ergun (২০১০)। Islamism, Democracy and Liberalism in Turkey: The Case of the AKP। Routledge। Yavuz, M. Hakan, সম্পাদক (২০০৬)। The Emergence of a New Turkey: Islam, Democracy and the AK Parti। The University of Utah Press। Yavuz, M. Hakan (২০০৯)। Secularism and Muslim Democracy in Turkey। Cambridge University Press। গণমাধ্যম "The Myth of 'New Turkey': Kemalism and Erdoganism as Two Sides of the Same Coin"। Dr. Ceren Şengül। News About Turkey। বহিঃসংযোগ দাপ্তরিক ওয়েবসাইট (ইংরেজি এবং তুর্কি ভাষায়) একে যুব ওয়েব্যাক মেশিনে আর্কাইভকৃত ৬ জুলাই ২০১৩ তারিখে (তুর্কি ভাষায়)